CELEX: 31988R1402
Language: el
Date: 1988-05-24 00:00:00
Title: Κανονισμός (ΕΟΚ) αριθ. 1402/88 της Επιτροπής της 24ης Μαΐου 1988 για τροποποίηση του κανονισμού (ΕΟΚ) αριθ. 1847/85 που καθορίζει τον κατάλογο των αντιπροσωπευτικών αγορών στην παραγωγή για ορισμένα οπωροκηπευτικά όσον αφορά τα νεκταρίνια

Avis juridique important

|

31988R1402

Κανονισμός (ΕΟΚ) αριθ. 1402/88 της Επιτροπής της 24ης Μαΐου 1988 για τροποποίηση του κανονισμού (ΕΟΚ) αριθ. 1847/85 που καθορίζει τον κατάλογο των αντιπροσωπευτικών αγορών στην παραγωγή για ορισμένα οπωροκηπευτικά όσον αφορά τα νεκταρίνια  

Επίσημη Εφημερίδα αριθ. L 129 της 25/05/1988 σ. 0010 - 0010

***** ΚΑΝΟΝΙΣΜΟΣ (ΕΟΚ) αριθ. 1402/88 ΤΗΣ ΕΠΙΤΡΟΠΗΣ  της 24ης Μαΐου 1988  για τροποποίηση του κανονισμού (ΕΟΚ) αριθ. 1847/85 που καθορίζει τον κατάλογο των αντιπροσωπευτικών αγορών στην παραγωγή για ορισμένα οπωροκηπευτικά όσον αφορά τα νεκταρίνια  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1035/72 του Συμβουλίου της 18ης Μαΐου 1972 περί κοινής οργανώσεως της αγοράς στον τομέα των οπωροκηπευτικών (1), όπως τροποποιήθηκε τελευταία από τον κανονισμό (ΕΟΚ) αριθ. 1113/88 (2), και ιδίως το άρθρο 17 παράγραφος 2,  Εκτιμώντας:  ότι ο κανονισμός (ΕΟΚ) αριθ. 223/88 του Συμβουλίου (3) έχει προσθέσει τα νεκταρίνια (περιλαμβανομένων και των brugnons), στον κατάλογο των προϊόντων που απαριθμούνται στο παράρτημα ΙΙ του κανονισμού (ΕΟΚ) αριθ. 1035/72· ότι οι αντιπροσωπευτικές αγορές στην παραγωγή για τα προϊόντα αυτά είναι ίδιες με εκείνες για τα ροδάκινα· ότι θα πρέπει συνεπώς να συμπληρωθεί κατά την έννοια αυτή ο κανονισμός (ΕΟΚ) αριθ. 1847/85 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 277/88 (5)·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Οπωροκηπευτικών,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στον κανονισμό (ΕΟΚ) αριθ. 1847/85, στο παράρτημα IV:  - ο τίτλος «Ροδάκινα» ατικαθίσταται από τον τίτλο «Ροδάκινα και Νεκταρίνια»· στη Γαλλία προστίθεται ο όρος «- Nimes».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 24 Μαΐου 1988.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 118 της 20. 5. 1972, σ. 1.  (2) ΕΕ αριθ. L 110 της 29. 4. 1988, σ. 33.  (3) ΕΕ αριθ. L 23 της 28. 1. 1988, σ. 1.  (4) ΕΕ αριθ. L 174 της 4. 7. 1985, σ. 12.  (5) ΕΕ αριθ. L 26 της 30. 1. 1988, σ. 66.